Приложение № 4

Средно училище за хуманитарни науки и изкуства

“Константин Преславски” - Варна

**П Л А Н**

за работата на предметната колегия

по съвременни и класически чужди езици

за учебната 2020/2021 година

1. **Цел:**

Оптимизиране на обучението по чужди езици чрез използване на съвременни методи на педагогическо въздействие върху учениците за преодоляване на репродуктивния начин на мислене и придобиване на трайни и качествени компетентности, които да помогнат на учениците да покрият успешно държавните образователни стандарти.

**ІІ. Основни задачи:**

**1.** Постигане на добри резултати в подготовката на учениците чрез прилагане на иновативни форми и методи за обучение.

**2**. Взаимодействие между учителите, преподаващи чужд език за постигане на необходимите езикови компетенции на учениците и покриване на държавните образователни стандарти.

• усъвършенстване на комуникативните умения за общуване в подходяща форма в разнообразен социален и културен контекст;

• развиване на компетентностите чрез употребата на мултимедийни технологии с цел да се извлича, оценява, създава, представя и обменя информация;

• доразвиване на езиковите и естетически способности на учениците чрез участието им в училищни и извънучилищни дейности.

**3**. Задълбочаване на междупредметните връзки и прилагане на единни педагогически изисквания към учениците при подготовката им.

**ІІІ. Състав на колегията:**

Председател и членове: 8 учители

**ІV. Календарен план за дейностите и мероприятията:**

1. Оказване на методическа помощ на учителите с малък педагогически стаж и новоназначените в училището. Включването им в квалификационни курсове.

Учителско наставничество.

Срок: Постоянен

Отг.: Учителите по съответните езици

1. Участие в методически курсове, модулни семинари с цел актуализация на концептуалните знания и модернизиране на педагогическата практика и популяризиране на постиженията на ученици и учители

Срок: Постоянен

Отг.: Учителите по чужди езици

1. Съгласуване и уеднаквяване на критериите за оценка на знанията и уменията на учениците в съответствие с възрастовите особености и хорариума на часовете във всеки клас. Запознаване на родителите с изискванията относно чуждоезиковото обучение и родителите на дванадесетокласниците с условията за провеждане на държавни зрелостни изпити.

Срок: м. октомври

Отг.: Председателят на ПК и учителите по чужди езици

1. Проверка на входното ниво на знанията на учениците, анализ на резултатите и набелязване на мерки за преодоляване на пропуските.

Срок: м. октомври 2020 г.

Отг.: Учителите по чужди езици

1. Провеждане на консултации и работа с учениците за недопускане на слаби резултати в обучението им. Работа с изявени ученици с цел да се развият способностите им и да се повиши престижа на училището. Да се подготви и предостави за общо ползване банка с допълнителни материали по съответния език.

Срок: Постоянен

Отг.: Учителите по чужди езици

1. Информация относно национални инициативи, конкурси, семинари, свързани с обучението по чужди езици. Участие на учениците в олимпиади и конкурси.

Срок: Постоянен

Отг.: Катя Кирякова и Марияна Жекова

1. Приложение на интерактивни и информационни технологии и иновативни практики в часовете по чуждоезиково обучение.

Срок: Постоянен

Отг.: Учителите по чужди езици

1. Изготвяне на работни пакети по теми от учебното съдържание, основани на интерактивни методи.

Срок: Постоянен

Отг.: Учителите по чужди езици

1. Запознаване и участие в училищните тематични методически проверки.

Срок: м.октомври и м. март

Отг.: Учителите по чужди езици

1. Анализ на резултатите от учебната и извънкласна работа по чужди езици.

Срок: м. февруари, м. юни 2021 г.

Отг.: Марияна Жекова

1. Подготовка и провеждане на празник на чуждите и класическите езици.

Срок: м. април 2021 г.

Отг.: K. Кирякова и всички учители

1. Поддържане на календар на събитията, свързан с изучаваните чужди езици и страните, в които се говори на тези езици, под разнообразни форми - урочни или извънкласни.

Срок: Постоянен

Отг.: Учителите по чужди езици

1. Продължаване събирането на методически архив с опита на колегите по езици в електронен вид.

Срок: Постоянен

Отг.: Учителите по чужди езици

1. Участие в национални езикови състезания и в олимпиади по изучаваните в училището чужди езици.

 Срок: Постоянен

Отг.: Учителите по чужди езици

1. Включване в методическите и квалификационните дейности, организирани в училището и квалификационни форми извън училище.

Срок: Постоянен

Отг.: Учителите по чужди езици

1. Участие в съвместни дейности с езиковите центрове, чуждоезиковите библиотеки и читални и други институции в регионален, национален и международен мащаб.

Срок: Постоянен

Отг.: Учителите по чужди езици